สมโพธิ์ผนึกเทเวศเจาะลูกค้า
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

แลกเปลี่ยนเครือข่ายในตปท. จับมือกรมธรรม์ประกันพืชผล
โพสต์ทูเดย์ — เทเวศ จับมือ สมโพธิ์ เจแปน รุกตลาดรถยนต์ นันมอเตอร์ เปิดพันธมิตรใช้เครือข่ายสาขาบริการลูกค้าร่วมกัน
นายยูจิ คาวาอูชิ ประธานกรรมการบริหาร บริษัท สมโพธิ์ เจแปน ประกันภัย (ประเทศไทย) เปิดเผยว่า ได้ร่วมกับ บริษัท เทเวศประกันภัย จะใช้เครือข่ายหรือสาขาเป็นช่องทางในการให้บริการลูกค้าที่ครอบคลุมในทุกสินค้าและได้รับบริการที่รวดเร็ว โดยความร่วมมือครั้งนี้มีสัญญา 5 ปี เช่น ใช้สาขาของเทเวศประกันภัยในการให้บริการลูกค้าประกันภัยรถยนต์ของบริษัท
ขณะเดียวกัน เทเวศประกันภัย จะใช้สาขาของบริษัทแม่ของบริษัท สมโพธิ์ เจแปน ที่มีใน 29 ประเทศ ให้บริการลูกค้าที่ออกไปทำธุรกิจต่างๆ ในประเทศเหล่านั้น
นายคาวาอูชิ กล่าวว่า บริษัททำธุรกิจประกันภัยในประเทศไทยมา 13 ปี และต้องการขยายตลาดให้มากขึ้นตามการเติบโตของเศรษฐกิจไทย ซึ่งยังมีโอกาสขยายตัวได้อีกมาก การร่วมกันบริหารจัดการความเสี่ยงจะทำให้การขยายตลาดของทั้งสองบริษัททำได้รวดเร็วขึ้น
นายอนันต์ เกษเกษมสุข กรรมการผู้จัดการ บริษัท เทเวศประกันภัย กล่าวว่า ลูกค้ารายใหญ่ของบริษัทมีการออกไปทำธุรกิจในต่างประเทศจำนวนมาก สามารถที่จะไปใช้บริการประกันภัยกับบริษัทได้ที่สาขาของสมโพธิ์ เอเชีย โฮลดิ้ง ได้ ทำให้บริษัทดูแลลูกค้าดีขึ้น 
ขณะเดียวกัน ลูกค้ารายย่อยในประเทศไทยจะได้รับความคุ้มครองใหม่ๆ ซึ่งทางสมโพธิ์ที่ญี่ปุ่นมีแบบประกันรายบุคคลที่มีความคุ้มครองแตกต่างจากตลาดไทย รวมถึงสินค้าอื่นๆ เช่น ประกันภัยพืชผล ซึ่งทั้ง 3 พันธมิตรจะมีการจัดตั้งคณะทำงานขึ้นมาเป็นการเฉพาะ ในการพัฒนาสินค้า และ บริการ เพื่อให้ประชาชนไทย ได้รับบริการที่แตกต่างไปจากท้องตลาด 
โดยไม่ได้กำหนดตัวเลขยอดขายที่ชัดเจน เพราะเป็นเพียงการเริ่มต้นของความร่วมมือที่เป็นทางการ จากเดิมบริษัทมีการทำประกันภัยต่อระหว่างกันอยู่แล้ว
นายสุรพล ว่องวัฒนโรจน์ ประธานกรรมการ บริษัท สมโพธิ์ เจแปน ประกันภัย (ประเทศไทย) กล่าวว่า ได้ทำการศึกษาความร่วมมือในหลายแนวทาง ทั้งการควบรวมกิจการ การเทกโอเวอร์ การถือหุ้นไขว้ แต่เนื่องจากเทเวศเป็นบริษัทขนาดใหญ่ ไม่ต้องการเงินทุน แต่ต้องการความรู้และความเชี่ยวชาญด้านประกันภัย ซึ่งถือว่าเป็นรูปแบบที่ดีที่สุดสมโพธิ์ มีความชำนาญด้านการรับประกันภัยความรับผิดในผลิตภัณฑ์ ซึ่งจะเข้ามาเสริมเทเวศในการดูแลลูกค้าผู้ผลิตสินค้าเพื่อการออกไปยังประเทศต่างๆ และสาขาที่มีอยู่ใน 29 ประเทศ ทำให้มีความรู้ด้านการเปลี่ยนแปลงตลาดประกันภัยที่หลากหลายในการนำมาแลกเปลี่ยนประสบการณ์ให้กับทางเทเวศ และ ร่วมกันพัฒนาลนืดส
"เรา"